АҞӘА, ԥхынгәы 20 - Sputnik. Афедералтә медицина-биологиатә маҵзура акоронавирус аҟынтә алаҵа аклиникатә ҭҵаарақәа ирылагеит ҳәа аанацҳауеит РИА Новости, ФМБА апресс-маҵзура адыррақәа шьаҭас иганы.
Аклиника Урыстәыла Агәабзиарахьчара аминистрраҟынтә официалла азин аиуит акоронавирустә инфекциа SARS-CoV-2 аҟынтә арекобинанттә лаҵа аклиникатә ҭҵаарақәа I - II афазақәа рымҩаԥгаразы ҳәа аҳәоит адырраҭараҿы.
Аклиникатә ҭҵаарақәа мҩаԥыргалоит ԥхынгәы 19 2021 шықәса инаркны, иалахәхоит 200-ҩык рҟынӡа 18 - 60 шықәса зхыҵуа ауаа ҳәа рҳәоит ФМБА апресс-маҵзураҿы.
2021 шықәса рашәарамзазы қәҿиарала ихыркәшахеит алаҵа аклиникаԥхьатә ҭҵаарақәа. Ишьақәырӷәӷәан иара ашәарҭадара.
Алаҵа аус аднаулеит Санкт-Петербургтәи Аҭҵаарадырратә институт атехнологиатә платформа ҿыц аҿы. Алаҵа азырхоуп ахыцтә иммунитет арҿиара.
АҞӘА, ԥхынгәы 29 - Sputnik. Ермантәыла атәылахьчара аминистрра аҳәамҭа ҟанаҵеит азербаиџьантәи ар аԥшьаша ауыха аерманцәа рпозициақәа ирылахысуан ҳәа. Абри атәы аанацҳауеит РИА Новости.
"Ԥхынгәы 29 асааҭ 03.00 (02.00 мск) азы аҳәаа гегаркунитәи аучасток аҿы азербаиџьантәи аруаа аиқәшаҳаҭра еилаганы апровокациақәа ирылагеит, аерманцәа рпозициақәа иреихсуан. Аерман ган аҭак ашьҭахь ахымца аанкылан. Асааҭ 07.00 (06.00 мск) рзы иҭынчроуп", - аҳәоит атәылахьчаратә усбарҭа адырраҿы.
Уаанӡа Азербаиџьан атәылахьчара аминистрра аҳәамҭа ҟанаҵахьан Ермантәыла аиқәшаҳаҭра еиланагеит ҳәа.
Ахаша Ереван адырра ҟанаҵеит аҳәааҿы аҭыԥ змаз аиҿахысраан хҩык ҭахеит хәҩык ахәрақәа роуит ҳәа.
Анаҩс Еревани Бақәеи ишьақәдырӷәӷәеит ахымца шааныркыло.
АҞӘА, ԥхынгәы 28 - Sputnik. Нанҳәамзазы акаҳуа ахә 10-12 процент ишьҭыҵыр ҟалоит ҳәа аанацҳауеит РИА Новости, "Коммерсант" адыррақәа шьаҭас иҟаҵаны. Ари ажәабжь аҭыжьымҭа иазеиҭарҳәеит ахәаахәҭратә еилахәыра "Верный" аҟны.
Агазеҭ иазгәанаҭоит аалыҵ ахә ишацло азы адырра мзыз хаданы иазыҟоу Бразилиа сынтәа акаҳуа ахьымӷьацаз ауп. Иара убасгьы алогистика ахәԥсагь халеит.
Адәқьанқәа рҳа "Лента" "Коммерсант" аинформациа азышьақәдырӷәӷәеит, убри аан ирҳәеит ари азҵаара аҽа ӡбракгьы аиур шалшо.